ທາງການລາວ ຂະຫຍາຍການພົວພັນ ຮ່ວມມືກັບຈີນຕື່ມຂຶ້ນ
ທ່ານສະເຫຼີມໄຊ ກົມມະສິດ ລັດຖະມົນຕີຕ່າງປະເທດ ຖະແຫຼງຢືນຢັນວ່າ ໃນໄລຍະ 3 ປີ ຜ່ານມານີ້ ການພົວພັນຮ່ວມມືກັບຕ່າງປະເທດ ຂອງລາວ ໄດ້ຂະຫຍາຍກວ້າງຂຶ້ນຢ່າງຕໍ່ເນື່ອງ.
ທາງການລາວຂະຫຍາຍການພົວພັນຮ່ວມມືແບບຄູ່ຮ່ວມຊະຕາກຳ ເພື່ອການດຳ ເນີນຍຸດ ທະສາດການພັດທະນາຢ່າງຮອບດ້ານ ແລະຢ່າງຍາວນານຮ່ວມກັບຈີນ ແລະປະເທດ ເພື່ອນມິດຫຼາຍຂຶ້ນ ຊຶ່ງຊົງລິດ ໂພນເງິນ ມີລາຍງານຈາກ ບາງກອກ ທ່ານສະເຫຼີມໄຊ ກົມມະສິດ ລັດຖະມົນຕີຕ່າງປະເທດຖະແຫຼງຢືນຢັນວ່າ ໃນ ໄລຍະ 3 ປີ ຜ່ານມານີ້ ການພົວພັັນຮ່ວມມືກັບຕ່າງປະເທດຂອງລາວ ໄດ້ຂະ ຫຍາຍກວ້າງຂຶ້ນຢ່າງຕໍ່ເນື່ອງ ໂດຍສະເພາະແມ່ນການພົວພັນຮ່ວມມືກັບຈີນ ໄດ້ມີການຍົກລະດັບເປັນຄູ່ຮ່ວມ ຊະຕາກຳເພື່ອການດຳເນີນຍຸດທະສາດການ ພັດທະນາຮ່ວມກັນຢ່າງຮອບດ້ານ ແລະ ຢ່າງຍາວນານທັງຍັງໄດ້ພະຍາຍາມຂະຫຍາຍການພົວພັນຮ່ວມມືດັ່ງກ່າວກັບປະເທດເ ພື່ອນບ້ານໃຫ້ກວ້າງຂວາງ ຫຼາຍຂຶ້ນອີກດ້ວຍ ດັ່ງທີ່ ທ່ານສະເຫຼີມໄຊ ໃຫ້ການຢືນຢັນວ່າ ໂດຍການພົວພັນຮ່ວມມືລະຫວ່າງລາວ-ຈີນ ທີ່ຍົກລະດັບຂຶ້ນເປັນຄູ່ຮ່ວມຊະຕາ ກຳໃນ ການພັດທະນາຢ່າງຮອບດ້ານດັ່ງກ່າວຈະເຮັດໃຫ່້ການພັດທະນາລາວມີຊະຕາກຳຮ່ວມ ກັນກັບຈີນໃນທຸກດ້ານ ໂດຍບໍ່ວ່າຈະເປັນການພັດທະນາທາງການ ເມືອງ ເສດຖະກິດ ສັງຄົມ-ວັດທະນາທຳ ແລະຄວາມໝັ້ນຄົງກໍຕາມ ລ້ວນແຕ່ ຕ້ອງດຳເນີນການຈັດຕັ້ງປະຕິ ບັດກັນທຸກຂັ້ນຕອນ ແລະມີເປົ້າໝາຍດຽວກັນ ທີ່ເປັນການລິເລີ້ມຮ່ວມກັນຂອງຜູ້ນຳ 2 ປະເທດ ຊຶ່ງເກີດຂຶ້ນໃນໂອກາດການ ເດີນທາງໄປຢ້ຽມຢາມປະເທດຈີນຢ່າງເປັນທາງການໃນທ້າຍເດືອນເມສາ 2019 ໂດຍທ່ານບຸນຍັງ ວໍ ລະຈິດ ປະທານປະເທດລາວ ໂດຍໃນໂອກາດດຽວກັນນີ້ຜູ້ ນຳທັງ 2 ຍັງໄດ້ຮ່ວມກັນລົງ ນາມໃນແຜນຍຸດທະສາດ ນຶ່ງແລວທາງ-ນຶ່ງເສັ້ນ ທາງ ທີ່ລິເລີ້ມໂດຍ ທ່ານສີ ຈິ້ນຜິງ ອີກ ດ້ວຍ ນອກຈາກນີ້ ການເປັນຄູ່ຮ່ວມຊະຕາກຳ ລະຫວ່າງລາວ-ຈີນ ຍັງຈະສົ່ງຜົນດີຕໍ່ ການພັດທະ ນາລາວ ດ້ວຍການຊ່ວຍເຫຼືອຢ່າງຮອບດ້ານຈາກຈີນ ໃນຂະນະທີ່ ລາວ ແລະໃນພາກພື້ນ ກໍຄືໃນລຸ່ມນໍ້າຂອງແລະອາຊຽນທີ່ຖືເປັນບາດກ້າວສຳ ຄັນຂອງການຮ່ວມມືລາວ-ຈີນ ດັ່ງທີ່ ທ່ານຄຳມະນີ ອິນທິລາດ ລັດຖະມົນຕີ ວ່າການກະຊວງພະລັງງານ ແລະບໍ່ແຮ່ ໄດ້ຢືນຢັນວ່າ ໂດຍຫລ້າສຸດກອງປະຊຸມລັດຖະມົນຕີຕ່າງປະເທດແມ່ນໍ້າຂອງ-ແມ່ນໍ້າລ້ານຊ້າງ ຄັ້ງທີ 5 ທີ່ ມີຂຶ້ນໃນວັນທີ 20 ກຸມພາ 2020 ທີ່ນະຄອນວຽງຈັນໂດຍເຂົ້າຮ່ວມ ກອງປະຊຸມຄັ້ງນີ້ກໍຄືລັດຖະມົນຕີວ່າການຕ່າງປເທດຂອງຈີນ ມຽນມາ ກຳປູເຈຍ ລາວ ໄທ ແລະຫວຽດນາມ ກໍ ໄດ້ມີມະຕິຕົກລົງກັນໃນຫລັກການ ກ່ຽວກັບການ ເຊື່ອມໂຍງໂຄງການພັດທະນາໃນລຸ່ມ ແມ່ນໍ້າຂອງ ແລະອາຊຽນ ເຂົ້າກັບແຜນ ການນຶ່ງແນວທາງ-ນຶ່ງເສັ້ນທາ ເພື່ອເຮັດໃຫ້ເປັນ ເຂດພັດທະນາຮ່ວມລະຫວ່າງ ຈີນ-ອາຊຽນຢ່າງເປັນຮູບປະທຳ ໂດຍສະເພາະແມ່ນການ ເຊື່ອມຕໍ່ການຄົມມະ ນາຄົມທາງບົກ ແລະທາງທະເລ ໃນປີ 2025 ນັ້ນ ປັດຈຸບັນລັດຖະບານຈີນໄດ້ໃຫ້ການຊ່ວຍເຫຼືອແກ່ລາວຫຼາຍກວ່າ 22,540 ລ້ານ ຢວນ ໃນ ນີ້ເປັນການຊ່ວຍເຫຼືອລ້າ 5,900 ລ້ານຢວນ ເງິນກູ້ບໍ່ມີດອກເບ້ຍ 5,300 ລ້ານຢວນ ເງິນກູ້ດອກເບ້ຍຕໍ່າ 11,000 ລ້ານຢວນ ປະກອບກັບຈີນ ກໍຍັງເປັນຜູ້ລົງທຶນອັນດັບທີ 1 ໃນການພັດທະນາພື້ນຖານໂຄງລ່າງໃນລາວ ເຊັ່ນ ທາງລົດໄຟ ທາງດ່ວນ ແລະໂຄງຂ່າຍສາຍສົ່ງ ໄຟຟ້າແຮງສູງ ຈຶ່ງຄາດ ໝາຍວ່າ ລາວຈະເປັນໜີ້ຈີນເພີ້ມຂຶ້ນເປັນເກີນກວ່າ 30,000 ລ້ານ ຢວນພາຍ ໃນປີ 2022 ຢ່າງແນ່ນອນ